21-ročná streamerka šokovala svojich fanúšikov smutným oznámením na Twitteri. Partnerka známeho profesionálneho VALORANT hráča Tysona "TenZ" Ngoa sa za krátke obdobie stala jednou z hlavných tvárí zahraničnej scény na Twitchi, kde sa preslávila najmä vďaka FPS hre od Riot Games. Vo svojom živote ju však teraz ťažká skúška.
"Ahojte. Nedávno mi bola diagnostikovaná akútna myeloidná leukémia (rakovina). Čoskoro začnem liečbu. Nie som si však istá, ako bude na ňu moje telo reagovať, a tak sa vopred ospravedlňujem, ak nebudem pravidelne streamovať" zdôverila sa svojim fanúšikom na sociálnej sieti.
Hi everyone,— kyedae 🇯🇵🐸 (@kyedae) March 3, 2023
I've recently been diagnosed with Acute Myeloid Leukemia (cancer). I'll be starting up treatment very soon. With that being said I'm not too sure how my body will react to the treatment so I do apologize in advance if my stream schedule isn't consistent! Stay safe <3
Jej tweet sa stretol s obrovskou podporou od rôznych osobností z hráčskej komunity či od jej fanúšikov, ktorí jej priali mnoho síl a želali skoré uzdravenie. Len hodinu od uverejnenia mal príspevok viac ako 2,5 milióna zobrazení, 5 000 komentárov či 10 000 zdieľaní.
Nechýbali komentáre ani od najznámejších osobností, ako Disguised Toast, Ludwiq, QTCinderella, Sapnap či Valkyrae. Pridala sa aj organizácia 100 Thieves, pre ktorú Kyedae pracuje ako tvorca obsahu, so slovami "budeme tu s tebou na každom kroku."
Akútna myeloidná alebo myeloblastická leukémia (AML) je zhubné nádorové ochorenie postihujúce kmeňové bunky krvotvorby v kostnej dreni. Nie je známa príčina choroby, ale objavuje sa prevažne po 65. roku života.
Do krvi sa vyplavuje vysoké množstvo nádorových buniek na úkor zdravých krviniek, čo vedie k ich nedostatku a ku klinickým prejavom. Prognóza ochorenia závisí od veku pacienta, v mladosti je výrazne horšia ako v pokročilom veku.